《简唐陶山乞虎丘寺枯沦斫琴》
清代·曾燠

闻声有相思，进前有不御。矧伊沦落久，孤植在风露。

虎丘一枯沦，不识谁手树。幸免爨下焦，终稀匠石顾。

瘁貌肯求悦，苦心良自喻。唐侯今宓子，鸣琴张治具。

常叹知音难，忍令此材蠹。我有幽兰曲，厥声靡所附。

烦君挥郢斤，为君发渊素。

作者简介：（1759—1830）江西南城人，字庶蕃，号宾谷。乾隆四十六进士，历任户部主事、两淮盐运使、贵州巡抚。工诗文。有《赏雨茅屋集》，又辑《江西诗征》及《骈体正宗》。